CELEX: 32015R2113
Language: da
Date: 2015-11-23 00:00:00
Title: Kommissionens forordning (EU) 2015/2113 af 23. november 2015 om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår international regnskabsstandard 16 og 41 (EØS-relevant tekst)

24.11.2015   
            
            
               DA
            
            
               Den Europæiske Unions Tidende
            
            
               L 306/7
            
         KOMMISSIONENS FORORDNING (EU) 2015/2113
   af 23. november 2015
   om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår international regnskabsstandard 16 og 41
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (1), særlig artikel 3, stk. 1, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1126/2008 (2) blev en række internationale standarder og fortolkningsbidrag, der fandtes pr. 15. oktober 2008, vedtaget.
            
         
               (2)
            
            
               Den 30. juni 2014 udstedte International Accounting Standards Board (IASB) ændringer til IAS 16 Materielle anlægsaktiver og IAS 41 Landbrug med titlen Landbrug: Produktionsafgrøder. IASB besluttede, at afgrøder, der udelukkende anvendes til produktion i flere perioder og kaldes produktionsafgrøder, regnskabsmæssigt skal behandles på samme måde som materielle anlægsaktiver under IAS 16 Materielle anlægsaktiver, fordi de anvendes på samme måde som aktiver til fremstillingsvirksomhed.
            
         
               (3)
            
            
               Ændringerne af IAS 16 og 41 indebærer følgelig ændringer af IAS 1, 17, 23, 36 og 40 for at sikre en logisk sammenhæng mellem de internationale regnskabsstandarder.
            
         
               (4)
            
            
               Høringen af European Financial Reporting Advisory Group bekræfter, at ændringerne til IAS 16 og IAS 41 opfylder kriterierne for vedtagelse som omhandlet i artikel 3, stk. 2, i forordning (EF) nr. 1606/2002.
            
         
               (5)
            
            
               Forordning (EF) nr. 1126/2008 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med Regnskabskontroludvalgets udtalelse —
            
         VEDTAGET DENNE FORORDNING:
   Artikel 1
   I bilaget til forordning (EF) nr. 1126/2008 foretages følgende ændringer:
   
               a)
            
            
               International regnskabsstandard (IAS) 16 Materielle anlægsaktiver ændres som anført i bilaget til denne forordning
            
         
               b)
            
            
               IAS 41 Landbrug ændres som anført i bilaget til denne forordning
            
         
               c)
            
            
               IAS 1 Præsentation af årsregnskaber, IAS 17 Leasingkontrakter, IAS 23 Låneomkostninger, IAS 36 Værdiforringelse af aktiver og IAS 40 Investeringsejendomme ændres i overensstemmelse med ændringerne til IAS 16 og IAS 41 som anført i bilaget til denne forordning.
            
         Artikel 2
   Virksomhederne anvender ændringerne, der er omhandlet i artikel 1, senest fra den første dag i det førstkommende regnskabsår, der begynder den 1. januar 2016 eller derefter.
   Artikel 3
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. november 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 243 af 11.9.2002, s. 1.
   
      (2)  Kommissionens forordning (EF) nr. 1126/2008 af 3. november 2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 (EUT L 320 af 29.11.2008, s. 1).
   
      BILAG
      
         Landbrug: Produktionsafgrøder
      
      (Ændringer til IAS 16 og IAS 41)
      
         Ændringer til IAS 16 Materielle anlægsaktiver
         
      
      Afsnit 3, 6 og 37 ændres, og afsnit 22 A og 81K-81M tilføjes.
      ANVENDELSESOMRÅDE
      …
      
               
                  3.
               
               
                  Denne standard finder ikke anvendelse på:
                  
                              a)
                           
                           
                              materielle anlægsaktiver, som er klassificeret som besiddelse med henblik på salg i overensstemmelse med IFRS 5 Anlægsaktiver, som besiddes med henblik på salg og ophørte aktiviteter.
                           
                        
                              b)
                           
                           
                              biologiske aktiver tilknyttet landbrugsaktiviteter bortset fra produktionsafgrøder (jf. IAS 41 Landbrug). Denne standard finder anvendelse på produktionsafgrøder, men ikke på produkter på produktionsafgrøder.
                           
                        
                              c)
                           
                           
                              indregning og måling af efterforsknings- og vurderingsaktiver (jf. IFRS 6 Efterforskning og vurdering af mineralressourcer).
                           
                        
                              d)
                           
                           
                              ….
                           
                        
            DEFINITIONER
      
               
                  
                     6.
                  
               
               
                  Nedenstående udtryk anvendes i denne standard med følgende betydning:
                  
                     En produktionsafgrøde er en levende plante, som
                  
                  
                              
                                 a)
                              
                           
                           
                              
                                 anvendes i produktionen eller leveringen af landbrugsprodukter
                              
                           
                        
                              
                                 b)
                              
                           
                           
                              
                                 forventes at bære produkter i mere end én periode, og
                              
                           
                        
                              
                                 c)
                              
                           
                           
                              
                                 med stor sandsynlighed ikke vil blive solgt som et landbrugsprodukt eller kun som produktionsaffald.
                              
                           
                        
                     (I afsnit 5A-5B i IAS 41 findes en nærmere definition af en produktionsafgrøde.)
                  
                  
                     
                        Regnskabsmæssig værdi er det beløb, som et aktiv indregnes med efter fradrag af akkumulerede afskrivninger og akkumulerede tab ved værdiforringelse.
                  
                  …
               
            
         Kostprisens elementer
      
      …
      
               
                  22A
               
               
                  Produktionsafgrøder behandles regnskabsmæssigt på samme måde som egenproducerede materielle anlægsaktiver, før de befinder sig i den tilstand og har den placering, som er nødvendig for at sikre den af ledelsen planlagte anvendelse. Følgelig bør henvisninger til »opførelse« i denne standard fortolkes således, at de dækker aktiviteter, som er nødvendige for at dyrke produktionsafgrøderne, før de befinder sig i den tilstand og har den placering, som er nødvendig for at sikre den af ledelsen planlagte anvendelse.
               
            …
      
         Omvurderingsmodellen
      
      …
      
               
                  37.
               
               
                  En kategori af materielle anlægsaktiver er en gruppe af aktiver af sammenlignelig art og anvendelse i virksomhedens drift. Følgende er eksempler på separate kategorier:
                  
                              a)
                           
                           
                              …
                           
                        
                              g)
                           
                           
                              møbler og fast inventar
                           
                        
                              h)
                           
                           
                              kontorudstyr, og
                           
                        
                              i)
                           
                           
                              produktionsafgrøder.
                           
                        
            …
      IKRAFTTRÆDELSESTIDSPUNKT OG OVERGANG
      …
      
               
                  81K
               
               
                  
                     Landbrug: Produktionsafgrøder (Ændringer til IAS 16 og IAS 41), udstedt i juni 2014, medførte ændring af afsnit 3, 6 og 37 og tilføjelse af afsnit 22A og 81L-81M. Virksomheder skal anvende disse ændringer på regnskabsår, som begynder den 1. januar 2016 eller derefter. Det er tilladt at anvende standarden før dette tidspunkt. Hvis en virksomhed anvender disse ændringer for et tidligere regnskabsår, skal den give oplysning herom. Virksomheder skal anvende disse ændringer med tilbagevirkende kraft i overensstemmelse med IAS 8, undtagen som anført i afsnit 81M.
               
            
               
                  81L
               
               
                  Når Landbrug: Produktionsafgrøder (Ændringer til IAS 16 og IAS 41) anvendes første gang i regnskabsåret, behøver en virksomhed ikke at afgive de kvantitative oplysninger, der kræves i afsnit 28(f) i IAS 8 for den indeværende periode. En virksomhed skal dog præsentere de kvantitative oplysninger, som kræves i afsnit 28, litra f), i IAS 8, for hvert tidligere præsenterede regnskabsår.
               
            
               
                  81M
               
               
                  En virksomhed kan vælge at måle en post under produktionsafgrøder til dagsværdien ved begyndelsen af den tidligste periode, der er præsenteret i årsregnskaberne for det regnskabsår, hvor virksomheden for første gang anvender Landbrug: Produktionsafgrøder (Ændringer til IAS 16 og IAS 41), og anvende denne dagsværdi som dens fastsatte kostpris på den pågældende dato. En eventuel forskel mellem den tidligere regnskabsmæssige værdi og dagsværdien indregnes i det overførte resultat ved begyndelsen af det tidligst præsenterede regnskabsår.
               
            
         Ændringer til IAS 41 Landbrug
         
      
      Afsnit 1-5, 8, 24 og 44 ændres, og afsnit 5A-5C og 62-63 tilføjes.
      ANVENDELSESOMRÅDE
      
               
                  
                     1.
                  
               
               
                  Denne standard finder anvendelse på den regnskabsmæssige behandling af følgende, hvor disse vedrører landbrugsaktiviteter:
                  
                              
                                 a)
                              
                           
                           
                              
                                 biologiske aktiver med undtagelse af produktionsafgrøder
                              
                           
                        
                              
                                 b)
                              
                           
                           
                              
                                 landbrugsprodukter på høsttidspunktet, og
                              
                           
                        
                              
                                 c)
                              
                           
                           
                              
                                 offentlige tilskud i henhold til afsnit 34 og 35.
                              
                           
                        
            
               
                  2.
               
               
                  Denne standard finder ikke anvendelse på:
                  
                              a)
                           
                           
                              landbrugsjord (jf. IAS 16 Materielle anlægsaktiver og IAS 40 Investeringsejendomme).
                           
                        
                              b)
                           
                           
                              produktionsafgrøder i tilknytning til landbrugsaktiviteter (jf. IAS 16). Denne standard finder dog anvendelse på produkterne på disse produktionsafgrøder.
                           
                        
                              c)
                           
                           
                              offentlige tilskud i tilknytning til produktionsafgrøder (jf. IAS 20 Regnskabsmæssig behandling af offentlige tilskud og oplysning om andre former for offentlig støtte).
                           
                        
                              d)
                           
                           
                              immaterielle aktiver i tilknytning til landbrugsaktiviteter (jf. IAS 38 Immaterielle aktiver).
                           
                        
            
               
                  3.
               
               
                  Denne standard finder anvendelse på landbrugsprodukter, som er det høstede udbytte af virksomhedens biologiske aktiver, på høsttidspunktet. Derefter finder IAS 2 Varebeholdninger eller en anden relevant standard anvendelse. Således omhandler denne standard ikke forædling af landbrugsprodukter efter høst, eksempelvis en vinbondes forædling af egenproducerede vindruer til vin. Selv om en sådan forædling kan ske som en naturlig og logisk forlængelse af landbrugsaktiviteterne og have en vis lighed med biologisk omdannelse, er forædling ikke omfattet af definitionen på landbrugsaktiviteter i denne standard.
               
            
               
                  4.
               
               
                  Nedenstående tabel viser eksempler på biologiske aktiver, landbrugsprodukter og produkter, der er fremkommet ved forædling efter høst:
                  
                              Biologiske aktiver
                           
                           
                              Landbrugsprodukter
                           
                           
                              Produkter, der er fremkommet ved forædling efter høst
                           
                        
                              Får
                           
                           
                              Uld
                           
                           
                              Garn, tæpper
                           
                        
                              Træer i plantageskov
                           
                           
                              Træstammer
                           
                           
                              Tømmer
                           
                        
                              Malkekvæg
                           
                           
                              Mælk
                           
                           
                              Ost
                           
                        
                              Svin
                           
                           
                              Slagtekroppe
                           
                           
                              Pølser, konserveret skinke
                           
                        
                              Bomuldsplanter
                           
                           
                              Høstet bomuld
                           
                           
                              Garn, beklædning
                           
                        
                              Sukkerrør
                           
                           
                              Sukkerrør efter høst
                           
                           
                              Sukker
                           
                        
                              Tobaksplanter
                           
                           
                              Plukkede blade
                           
                           
                              Tørret tobak
                           
                        
                              Tebuske
                           
                           
                              Plukkede blade
                           
                           
                              Te
                           
                        
                              Vinstokke
                           
                           
                              Plukkede vindruer
                           
                           
                              Vin
                           
                        
                              Frugttræer
                           
                           
                              Plukket frugt
                           
                           
                              Forædlet frugt
                           
                        
                              Oliepalmer
                           
                           
                              Plukket frugt
                           
                           
                              Palmeolie
                           
                        
                              Gummitræer
                           
                           
                              Høstet latex
                           
                           
                              Gummiprodukter
                           
                        
                              Visse planter, f.eks. teplanter, vinstokke, oliepalmer og gummitræer, opfylder normalt definitionen af en produktionsafgrøde og er omfattet af anvendelsesområdet for IAS 16. De produkter, som produktionsafgrøder giver, f.eks. teblade, vindruer, frugt fra oliepalmer og latex, er dog omfattet af anvendelsesområdet for IAS 41.
                           
                        
            DEFINITIONER
      
         Landbrugsrelaterede definitioner
      
      
               
                  
                     5.
                  
               
               
                  Nedenstående udtryk anvendes i denne standard med følgende betydning:
                  
                     …
                  
                  
                     
                        Landbrugsprodukter er det høstede udbytte af virksomhedens biologiske aktiver.
                  
                  
                     En produktionsafgrøde er en levende plante, som
                  
                  
                              
                                 a)
                              
                           
                           
                              
                                 anvendes i produktionen eller leveringen af landbrugsprodukter
                              
                           
                        
                              
                                 b)
                              
                           
                           
                              
                                 forventes at bære produkter i mere end én periode, og
                              
                           
                        
                              
                                 c)
                              
                           
                           
                              
                                 med stor sandsynlighed ikke vil blive solgt som et landbrugsprodukt eller kun som produktionsaffald.
                              
                           
                        
                     Et biologisk aktiv er et levende dyr eller en plante.
                  
                  …
               
            
               
                  5A
               
               
                  Følgende er ikke produktionsafgrøder:
                  
                              a)
                           
                           
                              planter, som dyrkes med henblik på at blive høstet som landbrugsprodukter (f.eks. træer til produktion af tømmer)
                           
                        
                              b)
                           
                           
                              planter, som dyrkes med henblik på produktion af landbrugsprodukter, når det ikke er usandsynligt, at virksomheden også vil høste og sælge planten som et landbrugsprodukt og ikke blot som produktionsaffald (f.eks. træer, som dyrkes med henblik på produktion af både frugt og tømmer), og
                           
                        
                              c)
                           
                           
                              enårige afgrøder (f.eks. majs og hvede).
                           
                        
            
               
                  5B
               
               
                  Når produktionsafgrøder ikke længere anvendes til at bære produkter, kan de skæres ned og sælges som affald, som f.eks. kan anvendes som brænde. Et sådant salg af produktionsaffald vil ikke være til hinder for, at planten opfylder definitionen af en produktionsafgrøde.
               
            
               
                  5C
               
               
                  De produkter, som vokser på produktionsafgrøder, er biologiske aktiver.
                  …
               
            
         Generelle definitioner
      
      
               
                  
                     8.
                  
               
               
                  Nedenstående udtryk anvendes i denne standard med følgende betydning:
                  
                     …
                  
                  
                     
                        Offentlige tilskud er defineret i IAS 20.
                  
               
            INDREGNING OG MÅLING
      …
      
               
                  24.
               
               
                  Kostprisen kan undertiden nærme sig dagsværdien, især i de tilfælde, hvor:
                  
                              a)
                           
                           
                              der har fundet begrænset omdannelse sted siden afholdelsen af de første omkostninger (eksempelvis kimplanter, der blev plantet umiddelbart inden balancedagen, eller nyerhvervet kvæg), eller
                           
                        
                              b)
                           
                           
                              den biologiske omdannelses indflydelse på prisen ikke forventes at være væsentlig (eksempelvis den indledende vækst i en produktionscyklus på 30 år for en fyrretræsplantage).
                           
                        …
               
            
         Generelt
      
      …
      
               
                  44.
               
               
                  Biologiske aktiver til forbrug er de aktiver, der høstes som landbrugsprodukter eller sælges som biologiske aktiver. Eksempler på biologiske aktiver til forbrug er slagtekvæg, kvægopdræt med henblik på videresalg, fisk i dambrug, afgrøder såsom majs og hvede, produkter på produktionsafgrøder og træer, der skal bruges til tømmer. Biologiske aktiver, som falder under begrebet bærere, er de biologiske aktiver, der ikke kan forbruges, f.eks. kvæg, som bruges til produktion af mælk, og frugttræer, hvorfra der plukkes frugt. Biologiske aktiver, som falder under begrebet bærere, er ikke landbrugsprodukter, men dyrkes snarere, fordi de skal bære produkter.
               
            …
      IKRAFTTRÆDELSESTIDSPUNKT OG OVERGANG
      …
      
               
                  62.
               
               
                  
                     Landbrug: Produktionsafgrøder (Ændringer til IAS 16 og IAS 41), udstedt i juni 2014, medførte ændring af afsnit 1-5, 8, 24 og 44 og tilføjelse af afsnit 5A-5C og 63. Virksomheder skal anvende disse ændringer på regnskabsår, som begynder den 1. januar 2016 eller derefter. Det er tilladt at anvende standarden før dette tidspunkt. Hvis en virksomhed anvender disse ændringer for et tidligere regnskabsår, skal den give oplysning herom. Virksomheder skal anvende disse ændringer med tilbagevirkende kraft i overensstemmelse med IAS 8.
               
            
               
                  63.
               
               
                  Når Landbrug: Produktionsafgrøder (Ændringer til IAS 16 og IAS 41) anvendes første gang i regnskabsåret, behøver en virksomhed ikke at afgive de kvantitative oplysninger, der kræves i afsnit 28, litra f), i IAS 8 for den indeværende periode. En virksomhed skal dog præsentere de kvantitative oplysninger, som kræves i afsnit 28(f) i IAS 8, for hvert tidligere præsenterede regnskabsår.
               
            KONSEKVENSÆNDRINGER TIL ANDRE STANDARDER
      
         IAS 1 Præsentation af årsregnskaber
         
      
      Afsnit 54 ændres.
      
         Oplysninger, der skal fremgå af opgørelsen af finansiel stilling
      
      
               
                  
                     54.
                  
               
               
                  Som et mindstekrav skal opgørelsen af finansiel stilling indeholde regnskabsposter, der præsenterer følgende beløb:
                  
                              
                                 a)
                              
                           
                           
                              
                                 …
                              
                           
                        
                              
                                 f)
                              
                           
                           
                              
                                 biologiske aktiver, der er omfattet af IAS 41 Landbrug
                                 
                              
                           
                        
                              
                                 g)
                              
                           
                           
                              
                                 …
                              
                           
                        
            
         IAS 17 Leasingkontrakter
         
      
      Afsnit 2 ændres.
      ANVENDELSESOMRÅDE
      
               
                  
                     2.
                  
               
               
                  …
                  
                     Dog finder denne standard ikke anvendelse som målingsgrundlag for:
                  
                  
                              
                                 a)
                              
                           
                           
                              
                                 …
                              
                           
                        
                              
                                 c)
                              
                           
                           
                              
                                 biologiske aktiver, der er omfattet af IAS 41 Landbrug, og som besiddes af leasingtager gennem en finansiel leasingkontrakt, eller
                              
                           
                        
                              
                                 d)
                              
                           
                           
                              
                                 biologiske aktiver, der er omfattet af IAS 41, og som udlejes af leasinggiver gennem en operationel leasingkontrakt.
                              
                           
                        
            
         IAS 23 Låneomkostninger
         
      
      Afsnit 4 og 7 ændres.
      ANVENDELSESOMRÅDE
      …
      
               
                  4.
               
               
                  Det kræves ikke, at virksomheden anvender standarden på låneomkostninger, som er direkte knyttet til anskaffelsen, opførelsen eller produktionen af:
                  
                              a)
                           
                           
                              et kvalificerende aktiv, der måles til dagsværdi, eksempelvis et biologisk aktiv, der er omfattet af IAS 41 Landbrug, eller
                           
                        
                              b)
                           
                           
                              …
                           
                        
            DEFINITIONER
      …
      
               
                  7.
               
               
                  Afhængigt af omstændighederne kan følgende være kvalificerende aktiver:
                  
                              a)
                           
                           
                              …
                           
                        
                              e)
                           
                           
                              investeringsejendomme,
                           
                        
                              f)
                           
                           
                              produktionsafgrøder.
                           
                        
            
         IAS 36 Værdiforringelse af aktiver
         
      
      Afsnit 2 ændres.
      ANVENDELSESOMRÅDE
      
               
                  
                     2.
                  
               
               
                  Denne standard finder anvendelse på den regnskabsmæssige behandling af værdiforringelse af alle aktiver, bortset fra:
                  
                              
                                 a)
                              
                           
                           
                              
                                 …
                              
                           
                        
                              
                                 g)
                              
                           
                           
                              
                                 biologiske aktiver tilknyttet landbrugsaktiviteter, der er omfattet af IAS 41 Landbrug, og som måles på grundlag af dagsværdien med fradrag af afhændelsesomkostninger
                              
                           
                        
                              
                                 h)
                              
                           
                           
                              
                                 …
                              
                           
                        
            
         IAS 40 Investeringsejendomme
         
      
      Afsnit 4 og 7 ændres.
      ANVENDELSESOMRÅDE
      …
      
               
                  4.
               
               
                  Denne standard finder ikke anvendelse på:
                  
                              a)
                           
                           
                              biologiske aktiver tilknyttet landbrugsaktiviteter (jf. IAS 41 Landbrug og IAS 16 Materielle anlægsaktiver) og
                           
                        
                              b)
                           
                           
                              …
                           
                        
            KLASSIFICERING AF EJENDOMME SOM INVESTERINGSEJENDOMME ELLER DOMICILEJENDOMME
      …
      
               
                  7.
               
               
                  Investeringsejendomme besiddes med det formål at opnå lejeindtægter, kapitalgevinst, eller begge dele. Derfor frembringer investeringsejendomme pengestrømme, som stort set er uafhængige af virksomhedens andre aktiver. Dette adskiller investeringsejendomme fra domicilejendomme. Produktionen eller levering af varer eller tjenesteydelser (eller anvendelse af ejendommen til administrative formål) frembringer pengestrømme, som kan henføres til ikke blot ejendommen, men også til andre aktiver, som anvendes i produktions- eller leveringsprocessen. IAS 16 finder anvendelse på domicilejendomme.